text: Hjemmeside skal hjælpe kunder efter bankkrak
  05 november 2012 kl. 16.49
  Dansk Aktionærforening åbner tirsdag en hjemmeside, der skal samle og hjælpe flere hundrede købere af kapitalbeviser i den konkursramte Tønder Bank.
  På hjemmesiden kan købere af de kapitalbeviser, Tønder Bank solgte blot få uger inden konkursen, melde deres interesse i at indgå i et gruppesøgsmål.
  Siden skal give aktionærerne et overblik over, hvem og hvor mange, der har mistet penge, og samtidig holde aktionærerne opdaterede om nyheder og muligheder i forbindelse med et sagsanlæg.
  Hjemmesidens adresse er www.tønderinvestor.dk
  